ΠΟΛΙΤΙΚΕΣ ΕΞΕΛΙΞΕΙΣ ΣΤΗΝ ΑΡΧΑΙΑ ΑΘΗΝΑ

Αρχικά διάφορες μικρότερες κοινότητες στην Αττική.

Σε κάποια χρονική στιγμή, την οποία δεν μπορούμε να προσδιορίσουμε, όλες αυτές οι κοινότητες τίθενται υπό την εξουσία ενός βασιλιά.

Σύμφωνα με τους αρχαίους αθηναϊκούς μύθους, ο βασιλιάς ο οποίος πραγματοποίησε αυτόν τον συνοικισμό της Αττικής

ήταν ο Θησέας, και ήταν ο βασιλιάς ο οποίος βασίλεψε σε όλη την Αττική.

Αυτός ο συνοικισμός έγινε πριν από τον 8ο π.Χ. αι..

Γύρω στο 752 π.Χ. καταργείται η ισόβια βασιλεία.

Αντικαθίσταται από άρχοντες με δεκαετή θητεία, που όμως προέρχονται από το βασιλικό γένος.

Γίνεται μία σταδιακή μετάβαση από την εξουσία ενός ανδρός, που είναι ισόβια, στην εξουσία μελών της ίδιας της βασιλικής οικογένειας.

Από το 722 π.Χ., στο αξίωμα του βασιλιά μπορούν να επιλεγούν, να εκλεγούν και μέλη άλλων οικογενειών.

Σαράντα χρόνια αργότερα, 682 π.Χ., η δεκαετής εξουσία του βασιλέως γίνεται ετήσια θητεία και σταδιακά δημιουργούνται εννέα αξιώματα.

Το πολίτευμα παραμένει αριστοκρατικό, καθώς αυτοί που ασκούν την εξουσία προέρχονται από συγκεκριμένες αριστοκρατικές οικογένειες.

Καταμερισμός αρμοδιοτήτων στους εννέα άρχοντες:

1. ο Ἄρχων Βασιλεύς: συνέχεια του βασιλικού αξιώματος. Kυρίως θρησκευτικές αρμοδιότητες και αρμοδιότητες οι οποίες σχετίζονται με το οικογενειακό δίκαιο στην Αθήνα.
2. ο Ἄρχων ἐπώνυμος: δίνει το όνομά του στο έτος και προεδρεύει των συνεδριάσεων της Εκκλησίας του Δήμου, της βουλής.
3. ο Ἄρχων Πολέμαρχος: διοικεί τις στρατιωτικές δυνάμεις των Αθηναίων

και έξι Θεσμοθέται: νομικές, δικαστικές αρμοδιότητες.

Μετά τη θητεία τους, πολύ πιθανόν εκλέγονταν μέλη του Άρειου Πάγου, με ισόβια θητεία.

Από τα αξιώματα και από τη Βουλή του Αρείου Πάγου, αποκλείονταν εκείνοι που δεν ανήκαν σε αυτές τις συγκεκριμένες αριστοκρατικές οικογένειες.

Τις προτάσεις των αρχόντων και της Βουλής του Αρείου Πάγου τις συζητούσε η Εκκλησία του Δήμου. Η Εκκλησία του Δήμου δεν είχε δυνατότητα να υποβάλει δικές της προτάσεις. Σε αυτή την πρώιμη εποχή, δεν ψηφίζει με ανάταση των χειρών, αλλά απλώς επικροτεί ή αποδοκιμάζει τις προτάσεις που υποβάλλουν τα μέλη των αριστοκρατικών οικογενειών, με κραυγές.

Συμπεράσματα

Η κληρονομική βασιλεία είναι πολύ διαδεδομένη στον ελληνικό κόσμο μέχρι το 7ο π.Χ. αιώνα, αλλά είναι μια κληρονομική βασιλεία της οποίας την εξουσία περιορίζει η βουλή αριστοκρατικών γενών και η Εκκλησία του Δήμου.

Συγκρούσεις ανάμεσα στις αριστοκρατικές οικογένειες

για τη συμμετοχή και άλλων ατόμων στην εξουσία και έτσι σταδιακά η εξουσία του βασιλιά περιορίζεται

από την ισοβιότητα στα δέκα χρόνια, από τα δέκα χρόνια στον έναν χρόνο.

Σταδιακά, γίνονται δεκτοί στο αξίωμα του βασιλιά και τα μέλη άλλων αριστοκρατικών οικογενειών.

Τον 8ο π.Χ. και τον 7ο π.Χ. αιώνα,

τίθενται οι πρώτες βάσεις για τον σταδιακό περιορισμό της εξουσίας.

Είναι εκείνες οι μεταρρυθμίσεις οι οποίες σταδιακά προετοιμάζουν τον δρόμο προς τη δημοκρατία.

Πηγή: Άγγελος Χανιώτης, Δημοκρατίες στην αρχαία Ελλάδα: Γένεση και εξέλιξη, mathesis.cup.gr